
DIRECŢIA EDILITARĂ
SERVICIUL E.M.S.U.P.
COMPARTIMENTUL T.R.G.
Nr. SC2018-
RAPORT DE SPECIALITATE
privind modificarea art. 9 din Anexa 1 la Hotărârea Consiliului Local nr. 560/20.12.2017 privind aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A.

Având în vedere Expunerea de motive a Primarului Municipiului Timişoara şi Proiectul de hotărâre privind modificarea art. 9 din Anexa 1 la Hotărârea Consiliului Local nr. 560/20.12.2017 privind aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A.

Facem următoarele precizări:

-  Prin adresa nr. SC2018-173/04.01.2018, E.ON Energie România S.A. înştiinţează Primăria Municipiului Timişoara şi Compania Locală de Termoficare Colterm S.A. Timişoara de faptul că a semnat cu obiecţiuni Convenţia de justificare a avansurilor motivând că nu reflectă forma agreată între părţi prin intermediul corespondenţei purtate anterior momentului la care a avut loc aprobarea în Consiliul  Local Timişoara, nefiind de acord cu teza a doua a art.9 din Convenţie motiv pentru care solicită modificarea art. 9 al Convenţiei. De asemenea solicită încheierea unui Act adiţional la Convenţia de justificare a avansurilor, Convenţie care este anexă la Contractul de vânzare-cumpărare gaze naturale nr. 1000386125/01.2018/GN/3538A, din 18.12.2017 încheiat între E.ON Energie România S.A. şi Compania Locală de Termoficare Colterm S.A.

- Prin adresa nr. SC2018-176/04.01.2018, Compania Locală de Termoficare Colterm S.A. Timişoara solicită promovarea unui proiect de hotărâre în Consiliul Local al Municipiului Timişoara pentru modificarea art. 9 din Convenţia de justificare a avansurilor care reprezintă Anexa 1 la Hotărârea Consiliului Local nr. 560/20.12.2017 privind aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A.
Având în vedere cele expuse în prezentul raport, apreciem că proiectul de hotărâre privind modificarea art. 9 din Anexa 1 la Hotărârea Consiliului Local nr. 560/20.12.2017 privind aprobarea Convenţiei de justificare a avansurilor încheiată între Municipiul Timişoara, Compania Locală de Termoficare Colterm S.A. Timişoara şi E.ON Energie România S.A., îndeplineşte  condiţiile pentru a fi supus dezbaterii şi aprobării plenului consiliului local. 

